Orenburgin alue

**Orenburgin alue** () on yksi Venäjän federaation jäsenalueista, federaatiosubjekteista. Se sijaitsee Venäjän eteläosassa heti Kazakstanin pohjoispuolella, Euroopan ja Aasian rajalla.

## Maantiede
Orenburgin alue rajoittuu pohjoisessa Baškortostaniin ja Tšeljabinskin alueeseen, idässä ja etelässä Kazakstaniin, lännessä Saratovin alueeseen ja Samaran alueeseen sekä luoteessa Tatarstaniin. Alueen pinta-ala on 124&nbsp;000 km².

Orenburgin alue sijaitsee Etelä-Uralilla. Alueen lounaisosassa on alankoa. Merkittävin joki on alueen läpi virtaava Ural. Vain 4,3 % alueen pinta-alasta on metsää.

## Historia
Neuvosto-Venäjän ja Neuvostoliiton alkuvaiheissa vuosina 1920-25 Orenburgin alue oli osa Kirgiisien (tai Kirgiisi-Kazakkien) autonomista sosialistista neuvostotasavaltaa, kunnes se jaettiin ja sen nimi muutettiin vuonna 1925 Kazakkien autonomiseksi sosialistiseksi neuvostotasavallaksi. Ennen 1920-luvun puoliväliä kazakkeja kutsuttiin kirgiisi-kazakeiksi ja kirgiisejä kara-kirgiiseiksi. Autonomisena neuvostotasavaltana se kuului Venäjän sosialistiseen federatiiviseen neuvostotasavaltaan. Nykyinen Orenburgin alue perustettiin 7. joulukuuta 1934.

## Väestö
Orenburgin alueen asukasluku on 2&nbsp;033&nbsp;072 (2010).

Alueen suurin kaupunki on Orenburg, jossa on 548&nbsp;331 kaupunkiasukasta (2010). Jos Orenburgin kaupunkipiirin maaseutuväestö lasketaan myös mukaan, Orenburgin väkiluku on 563&nbsp;876. Muita yli 30&nbsp;000 asukkaan kaupunkeja ovat Orsk (239&nbsp;800 as.), Novotroitsk (98&nbsp;173 as.), Buzuluk (82&nbsp;904 as.), Buguruslan (49&nbsp;741 as.) ja Gai (38&nbsp;301 as.). 

Vuoden 2002 väestönlaskennan mukaan Orenburgin alueen väestö koostui seuraavista etnisistä ryhmistä:

*venäläiset 1&nbsp;611&nbsp;500 (73,9 %)
*tataarit 166&nbsp;000 (7,6 %)
*kazakit 125&nbsp;600 (5,8 %)
*ukrainalaiset 76 900 (3,5 %)
*baškiirit 52 700 (2,4 %)
*mordvalaiset 52 500 (2,4 %)
*saksalaiset 18 100
*tšuvassit 17 200
*armenialaiset 10 600
*valkovenäläiset 9 200
*azerit 7 800

*uzbekit 3 300
*tadžikit 2 500
*juutalaiset 2 000
*tšetšeenit 2 000
*romanit 1 800
*moldovalaiset 1 600
*udmurtit 1 400
*marit 1 400
*korealaiset 1 300
*turkkilaiset 1 200
*georgialaiset 1 200

## Hallinto
Orenburgin alue on yksi Venäjän federaation alueista (federaatiosubjekti) ja sen pääkaupunki on Orenburg (1938–57 nimenä Tškalov). Alue on jaettu hallinnollisesti 35 piiriin ja 12 kaupunkialueeseen. Alueen hallinnosta vastaa kuvernööri ja lakiasäätävä kokous. Kuvernöörinä toimii Juri Berg.

## Talous
Venäjän tilastokeskus Rosstatin mukaan Sverdlovskin alue tuotti vuonna 2010 yhteensä 454,99 miljardia ruplan osuuden eli 1,22 % Venäjän federaation bruttokansantuotteesta. Jokaista tasavallan asukasta kohti BKT:tä kertyi vuodessa 223&nbsp;800 ruplaa eli noin 5&nbsp;483 euroa. Tämä on 85&nbsp;% Venäjän keskiarvotasosta.

Orenburgin alueella on rikkaat luonnonvarat. Alueelta saadaan öljyä, maakaasua, ruskohiiltä, rautaa, kuparia, nikkeliä, kultaa, hopeaa, lyijyä, rikkiä, kadmiumia, seleeniä, asbestia, marmoria, ruokasuolaa, telluuria ja vismuttia. Alueen tärkeimmät teollisuudenalat ovat rauta-, värimetalli-, koneenrakennus-, metallinjalostus-, kaasu-, kemian-, kevyt- ja elintarviketeollisuus. Maataloudessa on keskitytty viljan viljelyyn ja karjanhoitoon. 

## Lähteet

## Aiheesta muualla

*Investment passport